Diari Oficial de la Generalitat Valenciana


Sumari del DOGV 7699, del 18-01-2016 (2016/193)

RESOLUCIÓ de 23 de desembre de 2015, del secretari autonòmic de l'Agència Valenciana del Turisme, sobre delegació d'atribucions en el subdirector general de Turisme i en els caps dels serveis territorials de Turisme.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7699

Data del DOGV
:   18-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/193


Data del document
:   23-12-2015

Organisme emissor
:   Agència Valenciana del Turisme

Tipus de document
:   Resolució

Correcció d'errades

 Descriptors 

:   * Agència Valenciana del Turisme

RESOLUCIÓ de 23 de desembre de 2015, del secretari autonòmic de l'Agència Valenciana del Turisme, sobre delegació d'atribucions en el subdirector general de Turisme i en els caps dels serveis territorials de Turisme. [2016/193]  
El Decret 24/1997, d'11 de febrer del Govern Valencià sobre indemnitzacions per raó del servei i gratificacions per serveis extraordinaris, estableix en l'article 11, que l'autorització i justificació de les comissions de servei amb dret a indemnització, així com la verificació de la seua realització correspon als sotssecretaris, secretaris generals i directors generals.  
El Decret 103/2015, de 7 de juliol, del Consell, estableix l'estructura orgànica bàsica de la Presidència i de les conselleries de la Generalitat, i arreplega en l'article 52.2 com a òrgan superior de Presidència, la Secretaria Autonòmica de l'Agència Valenciana del Turisme, de la qual depén la Direcció General de Turisme.  
El Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, indica en l'article 28, que la Direcció General de Turisme assumeix les competències administratives en l'àmbit normatiu, inspector i sancionador de l'activitat turística i en l'article 43.5, que al servei territorial de Turisme li correspon, en el seu respectiu àmbit territorial, la gestió i execució de les funcions derivades del marc legal vigent, de la política i dels seus programes d'actuació en matèria de turisme.  
  
D'altra banda, l'article 3.3 de l'esmentat reglament, assenyala que en els casos d'absència, vacant o malaltia de les persones titulars de les direccions generals, les seues competències seran exercides temporalment per la persona titular de la secretaria autonòmica a què estiguen adscrites.  
Així, la ineludible finalitat de tota administració pública d'actuar amb el major grau possible d'eficàcia, agilitat i racionalització administrativa, aconsellen que les funcions atribuïdes pel reglament anteriorment referit al director general de Turisme, respecte a les autoritzacions de les comissions de servei amb dret a indemnització, així com la verificació de la realització, en relació amb el personal dels serveis territorials, es deleguen en els caps dels serveis d'acord amb la demarcació territorial i en el subdirector de Turisme en relació amb el personal de la direcció general i quant a les autoritzacions dels caps dels serveis territorials de València, Castelló i Alacant.  
  
Per tot això, en virtut del que estableix l'article 63 i el 70 de la Llei 5/ 1983, de 30 de desembre, del Consell, resolc:  
  
Primer  
Delegar en el subdirector general de Turisme, la facultat d'autoritzar les comissions de servei amb dret a indemnització del personal de la Direcció General de Turisme i dels caps dels serveis territorials de Turisme.  
  
Segon  
Delegar en els caps dels serveis territorials de Turisme, la facultat d'autorització de les comissions de servei amb dret a indemnització, així com la verificació de la seua realització en els seus respectius àmbits territorial i competencial, del personal que depenen d'ells, en els termes que els siga aplicable d'acord amb la normativa vigent.  
  
  
Tercer  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 63.5 de la Llei 5/1983, de 30 de desembre, del Consell i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les atribucions delegades en la present resolució podran ser avocades, en els termes i amb els requisits que estableix l'article 14 d'aquesta última norma.  
  
Quart  
En tots aquells supòsits en què es faça ús de la present resolució, s'haurà de fer constar expressament en la resolució o acte que s'adopte, i es consideraran dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan  
  
Cinqué  
En cas d'absència, vacant o malaltia de la persona titular de la Subdirecció General de Turisme o d'algunes de les direccions dels serveis territorials de Turisme, les competències que assumeixen per delegació passaran a ser exercides per la persona titular de la direcció general i per la persona titular de la subdirecció general respectivament.  
  
Sisé  
La present resolució produirà efectes des del mateix dia que es publique en el Diari Oficial de la Comunitat Valenciana.  
  
València, 23 de desembre de 2015.- El secretari autonòmic de l'Agència Valenciana del Turisme: Francesc Colomer Sánchez.